

**Το Σήμα και η Κατοχύρωσή του**

Ενημερωτικό Σημείωμα

Νομικές Υπηρεσίες

ΜΑΙΟΣ | 2024

ΑΘΗΝΑ



**Αθήνα**

Λεωφ. Κηφισίας 124,

115 26 Αθήνα

 210 7480600

 athens@pkf.gr

[www.pkf.gr](http://www.pkf.gr)

Αρ. Γ.Ε.Μ.Η 134869801000

**Ενημερωτικό Σημείωμα – Νομικές Υπηρεσίες**

**Το Σήμα και η Κατοχύρωσή του**

Είναι γνωστό ότι οι επιχειρήσεις εδραιώνονται στη συνείδηση του καταναλωτικού κοινού μέσω των σημάτων-διακριτικών γνωρισμάτων τους, που διακρίνουν τα προϊόντα και τις υπηρεσίες τους από αυτά-αυτές των ανταγωνιστών τους.

Συνεπώς, είναι σημαντικό να γνωρίζουν ότι η κατοχύρωση του σήματος είναι αυτή που θα τους εξασφαλίσει και θα τους δώσει τη δυνατότητα να προβαίνουν σε απόλυτη και αποκλειστική χρήση του, έχοντας, ταυτόχρονα, τη δυνατότητα να απαγορεύουν στους τρίτους να κάνουν χρήση του σήματός τους στις συναλλαγές επί σκοπώ δημιουργίας σύγχυσης του καταναλωτικού κοινού.

Δεδομένης της εξαιρετικά υψηλής σημασίας των εμπορικών σημάτων στην ευρωπαϊκή αλλά και παγκόσμια αγορά, ήδη από το 2021, το Ευρωπαϊκό Γραφείο Διανοητικής Ιδιοκτησίας μαζί με την Ευρωπαϊκή Επιτροπή, διαχειρίζονται την πρωτοβουλία «SME Fund», το οποίο είναι ένα πρόγραμμα επιχορηγήσεων που έχει σχεδιαστεί για να βοηθήσει τις Μικρομεσαίες Επιχειρήσεις (ΜΜΕ) οι οποίες είναι εγκατεστημένες στην Ευρωπαϊκή Ένωση να προστατεύσουν τα δικαιώματα διανοητικής ιδιοκτησίας τους, όπως το σήμα, και συνίσταται στην μερική επιστροφή των τελών διανοητικής ιδιοκτησίας που κατέβαλαν για την κατοχύρωσή τους.

Η αίτηση για την επιχορήγηση αυτή, είναι απαραίτητο να υποβληθεί πριν από την υποβολή της αίτησης για κατοχύρωση εμπορικού σήματος. Οι αιτούντες ενημερώνονται για τα αποτελέσματα της διαδικασίας αξιολόγησης με σχετική ειδοποίηση η οποία αποστέλλεται μέσω ηλεκτρονικού ταχυδρομείου.

Σε περίπτωση έγκρισης της επιχορήγησης, αυτή παρέχεται με την μορφή κουπονιού το οποίο ανέρχεται σε έως και 1.000 ευρώ και μπορεί να χρησιμοποιηθεί για την καταχώριση εμπορικών σημάτων για την προστασία τους σε εθνικό, ευρωπαϊκό και/ή διεθνές επίπεδο.

Για περισσότερες πληροφορίες, επισκεφθείτε την ιστοσελίδα: <https://www.euipo.europa.eu/el/discover-ip/sme-fund/overview>

Η εταιρεία μας διαθέτει εξειδικευμένη γνώση και εμπειρία και στο πλαίσιο αυτό παρέχουμε ένα ευρύ φάσμα υπηρεσιών που αφορούν εμπορικά σήματα, όπως:

* Ανάλυση, έρευνα και κατοχύρωση εθνικών, ευρωπαϊκών και διεθνών σημάτων
* Διαχείριση χαρτοφυλακίου εμπορικών σημάτων
* Διαπραγμάτευση και σύνταξη συμφωνιών για την παραχώρηση άδειας χρήσης σε τρίτους.
* Παροχή συμβουλών σχετικά με εκχωρήσεις εμπορικών σημάτων, εξαγορές, συγχωνεύσεις ή άλλες συναλλαγές που συνεπάγονται τη μεταβίβαση δικαιωμάτων εμπορικών σημάτων.
* Εξώδικη και Δικαστική διαχείριση παραβιάσεων εμπορικών σημάτων.



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Για περισσότερες πληροφορίες απευθυνθείτε στην επικεφαλής του Νομικού μας τμήματος κα. Ματίνα Παναγοπούλου, Δικηγόρος, L.L.M, L.L.M.:* *m.panagopoulou@pkf.com.gr*